b'\n_START_ARTICLE_\nNuotolinis objektas\n_START_PARAGRAPH_\nNuotolinis objektas \xe2\x80\x93 u\xc5\xbe kompiuterio fizin\xc4\x97s atminties rib\xc5\xb3 esantis objektas. Paprastai toks objektas lokalizuotas kitame kompiuteryje ir pasiekiamas tik per kompiuterin\xc4\xaf tinkl\xc4\x85. Nuotoliniai objektai naudojami sistemose, kuri\xc5\xb3 \xc4\xafvairios dalys veikia skirtinguose kompiuteriuose, s\xc4\x85veikaudamos per tinkl\xc4\x85._NEWLINE_Programuojant nuotoliniu objektu manipuliuojama pana\xc5\xa1iai kaip ir paprastu. Lokaliame kompiuteryje objekt\xc4\x85 pakei\xc4\x8dia jo stuburas arba proxy, turintis visus tuos pa\xc4\x8dius metodus kaip ir tikrasis objektas, ta\xc4\x8diau \xc5\xa1i\xc5\xb3 metod\xc5\xb3 kodas vietoj objektui specifini\xc5\xb3 veiksm\xc5\xb3 atlieka nuotolinio operacijos i\xc5\xa1\xc5\xa1aukimo (prireikus perduodant ir gr\xc4\x85\xc5\xbeinant parametrus) operacijas. Objekt\xc4\x85 saugan\xc4\x8diame kompiuteryje jis paprastai vienaip ar kitaip s\xc4\x85veikauja su specialiai jam sugeneruota \xe2\x80\x9es\xc4\x85saja\xe2\x80\x9c (angl tie). S\xc4\x85saja priima nuotolinio i\xc5\xa1\xc5\xa1aukimo komandas ir vykdo objekto metodus. Stuburo ir s\xc4\x85sajos kodas paprastai generuojamas automati\xc5\xa1kai: arba pagal jo apra\xc5\xa1\xc4\x85 specialia kalba (kaip CORBA), arba tiesiog i\xc5\xa1 pagrindin\xc4\x97s nuotolinio objekto klas\xc4\x97s, panaudojant refleksij\xc4\x85 (kaip RMI ir RMI/IIOP). CORBA sistemoje keleto nuotolinio objekto klasi\xc5\xb3 metodai gali b\xc5\xabti deleguoti vienai \xe2\x80\x9etarno\xe2\x80\x9c klasei ir atvirk\xc5\xa1\xc4\x8diai. Proxy metodikos \xc4\xafgalina apsieiti ir be generuojamo kodo._NEWLINE_Vienose nuotolin\xc4\x97s s\xc4\x85veikos sistemose objekto vieta pastovi (galima perduoti tik jo nuorod\xc4\x85), kitose \xe2\x80\x93 objekt\xc4\x85 prireikus galima \xe2\x80\x9eperkraustyti\xe2\x80\x9c \xc4\xaf kit\xc4\x85 tinklu susiet\xc4\x85 kompiuter\xc4\xaf._NEWLINE_Paprastai sunkiausia rasti pirm\xc4\x85j\xc4\xaf nuotolin\xc4\xaf objekt\xc4\x85. Tam da\xc5\xbeniausiai naudojama vard\xc5\xb3 tarnyba (angl. naming service) arba nuotolinis adresas. V\xc4\x97liau nuorodos \xc4\xaf naujus objektus (ar patys objektai) perduodami ir gr\xc4\x85\xc5\xbeinami kaip ir bet kurie kiti metod\xc5\xb3 parametrai.'